CELEX: 32014R0706
Language: hu
Date: 2014-06-25 00:00:00
Title: A Bizottság 706/2014/EU végrehajtási rendelete ( 2014. június 25. ) a 972/2006/EK rendeletnek a basmati rizsre alkalmazandó behozatali vám tekintetében történő módosításáról

26.6.2014   
            
            
               HU
            
            
               Az Európai Unió Hivatalos Lapja
            
            
               L 186/54
            
         A BIZOTTSÁG 706/2014/EU VÉGREHAJTÁSI RENDELETE
   (2014. június 25.)
   a 972/2006/EK rendeletnek a basmati rizsre alkalmazandó behozatali vám tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke a) pontjára,
   mivel:
   
               (1)
            
            
               Az Európai Unió és India között a rizs tekintetében létrejött megállapodás (2) értelmében, amelyet a 2004/617/EK tanácsi határozat (3) hagyott jóvá, az Indiából származó basmati rizs egyes fajtáihoz tartozó hántolt rizs behozatalára vonatkozó vámtétel értéke nulla.
            
         
               (2)
            
            
               Az Európai Unió és Pakisztán között a rizs tekintetében létrejött megállapodás (4) értelmében, amelyet a 2004/618/EK tanácsi határozat (5) hagyott jóvá, a Pakisztánból származó basmati rizs egyes fajtáihoz tartozó hántolt rizs behozatalára vonatkozó vámtétel értéke nulla.
            
         
               (3)
            
            
               E megállapodások végrehajtásával összefüggésben az 1234/2007/EK tanácsi rendelet (6) 138. cikke úgy rendelkezett, hogy az említett megállapodások hatálya alá tartozó, előmunkált basmati rizsfajták behozatalára a Bizottság által megállapított feltételek teljesülése esetén nulla összegű behozatali vámtétel alkalmazandó. A szóban forgó feltételeket a 972/2006/EK bizottsági rendelet (7) állapította meg.
            
         
               (4)
            
            
               Az 1234/2007/EK rendeletet hatályon kívül helyező és felváltó 1308/2013/EU rendelet nem tartalmaz az 1234/2007/EK rendelet 138. cikkéhez hasonló rendelkezést. A behozatali vámok tekintetében az 1308/2013/EU rendelet 183. cikke felhatalmazza a Bizottságot arra, hogy végrehajtási aktusokat fogadjon el az alkalmazandó behozatali vám mértékének a – többek között egy, az Európai Unió működéséről szóló szerződésnek megfelelően kötött nemzetközi megállapodásban előírt – szabályok szerint történő megállapításáról.
            
         
               (5)
            
            
               Az Unió és India közötti megállapodás, valamint az Unió és Pakisztán közötti megállapodás folyamatos betartása érdekében a 972/2006/EK rendeletben rendelkezni kell arról, hogy az említett megállapodások hatálya alá tartozó, hántolt basmati rizsfajtákat a szóban forgó rendeletben rögzített feltételek mellett nulla összegű behozatali vámtétellel lehessen importálni.
            
         
               (6)
            
            
               Az 972/2006/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 972/2006/EK rendelet 1. cikke helyébe a következő szöveg lép:
   
      „1. cikk
      Ez a rendelet a 1006 20 17 KN-kód és a 1006 20 98 KN-kód alá tartozó, hántolt basmati rizs következő fajtáira vonatkozik:
      
                  —
               
               
                  Basmati 217
               
            
                  —
               
               
                  Basmati 370
               
            
                  —
               
               
                  Basmati 386
               
            
                  —
               
               
                  Kernel (Basmati)
               
            
                  —
               
               
                  Pusa Basmati
               
            
                  —
               
               
                  Ranbir Basmati
               
            
                  —
               
               
                  Super Basmati
               
            
                  —
               
               
                  Taraori Basmati (HBC-19)
               
            
                  —
               
               
                  3. típus (Dehradun)
               
            A közös vámtarifában rögzített behozatali vám mértékétől eltérve az első bekezdésben említett hántolt basmati rizsfajták nulla összegű behozatali vámtétellel importálhatók, amennyiben megfelelnek az e rendeletben megállapított feltételeknek.”
   
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 25-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 347., 2013.12.20., 671. o.
   
   
      (2)  Megállapodás, amely levélváltás formájában jött létre az EK-nak az 1994-es GATT-hoz mellékelt CXL. listájában megadott, rizsre vonatkozó engedmények módosítása tekintetében az 1994-es GATT XXVIII. cikke szerint az Európai Közösség és India között (HL L 279., 2004.8.28., 19. o.).
   
      (3)  A Tanács 2004. augusztus 11-i 2004/617/EK határozata az 1994-es GATT-hoz mellékelt EK CXL. listában megadott, rizsre vonatkozó engedmények módosítása tekintetében az 1994-es GATT XXVIII. cikke szerint az Európai Közösség és India között levélváltás formájában létrejött megállapodás megkötéséről (HL L 279., 2004.8.28., 17. o.).
   
      (4)  Megállapodás, amely levélváltás formájában jött létre az EK-nak az 1994-es GATT-hoz mellékelt CXL. listájában megadott, rizsre vonatkozó engedmények módosítása tekintetében az 1994-es GATT XXVIII. cikke szerint az Európai Közösség és Pakisztán között (HL L 279., 2004.8.28., 25. o.).
   
      (5)  A Tanács 2004. augusztus 11-i 2004/618/EK határozata az 1994-es GATT-hoz mellékelt EK CXL. listában megadott, rizsre vonatkozó engedmények módosítása tekintetében az 1994-es GATT XXVIII. cikke szerint az Európai Közösség és Pakisztán között levélváltás formájában létrejött megállapodás megkötéséről (HL L 279., 2004.8.28., 23. o.).
   
      (6)  A Tanács 2007. október 22-i 1234/2007/EK rendelete a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről („az egységes közös piacszervezésről szóló rendelet”) (HL L 299., 2007.11.16., 1. o.).
   
      (7)  A Bizottság 2006. június 29-i 972/2006/EK rendelete a basmati rizs behozatalára alkalmazandó egyedi szabályok megállapításáról és az eredetmeghatározással kapcsolatos átmeneti ellenőrzési rendszerről (HL L 176., 2006.6.30., 53. o.).